**Technoport** er en norsk organisasjon som har som hovedmål å stimulere til utvikling av smarte teknologiske løsninger for en grønnere økonomi, gjennom årlige konferanser, workshops og andre arrangementer og møteplasser. 

Technoport brukes også som navn på de årlige konferansene, med årstall og tema som forklarende tillegg. I 2017 ble konferansen Technoport 2017 arrangert, med tema «The human factor». Konferansen, som gikk over to dager, samlet aktører innen forskning, næringsliv og politikk til foredrag og workshops.

Technoport arrangerer også Trondheim Playground, en fem-dagers festival med fokus på teknologi, innovasjon og kreativitet, og deler ut ulike priser.

I 2017 var organisasjonen involvert i Starmus-festivalen, som arrangeres i Trondheim i juni.

I 2019 var tema "Nordic Deep Tech", hvor daværende næringsminister Torbjørn Røe Isaksen uttalte at "Den viktigste ressursen Norge har er tillit".

Technoport skal også overta som arrangør av konferansen Ocean Week.

Organisasjonen, som holder til i Trondheim, er medlemsbasert. De fire hovedmedlemmene er NTNU, Trondheim kommune, Adresseavisen og Sparebank1 SMN.

> Innovasjon har best vekstvilkår når kunnskap, entreprenørskap og kapital forenes i effektive samarbeidsmodeller. Technoport er et arnested for slike samarbeid, og vi ser fram til å delta i utviklingen av både foreningen og møteplassene
> 
> 
> NTNU-rektor Gunnar Bovim
> 
> 

Technoport ble etablert i 2005 som en teknologifestival. Festivalen gikk over fire dager og var inndelt i fire hovedgrupper, også omtalt som konferanser: Innovasjon; IKT; helse & IT samt energi, olje og gass. I tillegg til konferansene, var det utstilling med 150 utstillere fra ulike kunnskaps- og teknologibedrifter. I 2005 ble festivalen drevet av aksjeselsapet Teknologiarena AS, men aksjeselskapet ble nedlagt etter et stort underskudd. Fra 2006 har Technoport vært en medlemsbasert ikke-kommersiell forening.

Daglig leder i Technoport fra 1. juli 2020 er Karianne Tung. Tidligere daglige ledere har vært Tom-Ivar Bern (2006–2008), Heidi Fossland (2011–2013), Gøril Forbord (2013–2016), Lars Iversen (2016–2017) og Snorre Valen (2018–2020).

Referanser
----------

1. ↑  «Konferansens offisielle nettsted». Arkivert fra originalen 22. februar 2017. Besøkt 21. februar 2017.
2. ↑  «Trondheim Playground 2016». Arkivert fra originalen 23. februar 2017. Besøkt 23. februar 2017.
3. ↑  Om 2016-festivalen på DNBs nettsted
4. 1 2 3 4  Furberg (19. desember 2016)
5. ↑  «Technoport – Deep Tech Conference». *web.archive.org*. 21. april 2019. Arkivert fra originalen 21. april 2019. Besøkt 18. juni 2023.
6. ↑  «Technoport 2019». *www.facebook.com*. Besøkt 18. juni 2023.
7. ↑  Ocean Weeks nettsted
8. ↑  «Technoports oversikt over medlemsinstitusjonene». Arkivert fra originalen 22. februar 2017. Besøkt 21. februar 2017.
9. ↑  Paulsen, Knut (17. oktober 2005). «Technoport snart av stabelen». tek.no.
10. ↑  «Karianne Tung ansatt som ny daglig leder i Technoport». Technoport. Besøkt 26. mars 2021. [*død lenke*]
11. ↑  Sprenger, Mona (1. juli 2016). «Technoport-Gøril om mannsdominansen blant gründerne: "Det er veldig lite galt med menn i alderen 40 til 60 år, men det kan bli litt ensformig i lengden"». Shifter.no. Besøkt 31. mars 2021.
12. ↑  Langørgen, Ståle (19. august 2016). «Han blir ny sjef for Technoport». *Adresseavisen*. Besøkt 31. mars 2021.
13. ↑  NTB (26. februar 2018). «Snorre Valen ny daglig leder i Technoport». *universitetsavisa.no*. Arkivert fra originalen 28. februar 2018. Besøkt 27. februar 2018.

Kilder
------

* Furberg, Kristoffer (19. desember 2016). «Millioner til Technoport sikrer langsiktig satsing». *Universitetsavisa.no*. Arkivert fra originalen 22. februar 2017. Besøkt 21. februar 2017.

Eksterne lenker
---------------

* Offisielt nettsted Arkivert 3. februar 2017 hos Wayback Machine.